Den Vest-Sjællandske Avis, 1818-07-07
Oversigt over Dagens udenlandske Nyeheder. J den Nordamerikanske Congres sidste Møde i Washington i Aar holdt Taleren i Repræsentanternes Kammer Hr. Clay en Tiltale til Forsamlingen, hvori han meldte Mødernes Slutning, og derved sagde: Venner og værdige Repræsentanter for de Amerikanske Nationer, som til evig Tid have foreenet sig til et stort Forbund. Vi vende efter at have bragt vore Arbeider for dette Aar tilende tilbage til vort Hjem med Enighed og Kiærlighed. Vi bringe derfra paa nye tilbage Overbeviisningen om de Grundsætningers Viisdom, hvoraf Forbunds regieringen er besiælet, om Fortreffeligheden af vor fri Statsforfatning, hvormed ingen paa heele Jordens Kreds kan sammenlignes, og om Republikens stedse stigende Flor. Jnden vore Møder ere blevne udsatte, saae vi det nye Flag for vor store Confoederation, udplantet foran Kapitol (den prægtige Bygning, hvori Congressen forsamles). 20 blomstrende Stater, som kun indbyrdes kappes med hinanden i en af Friheden understøttet Virksomhed, for at hæve sig til en stedse større Velstand, ledsaget af borgerlige Dyder, udgiøre nu denne Confoederation, som i Begyndelsen kun besad en ringe Magt, men allerede har hævet sig til en anseelig politisk Størrelse; den vil snart tælle endnu flere Stater, thi alting trives hurtigt og glæderigt i vort frie Amerika. Den store Stierne, som straaler i Midten af Nationalslagget, bestaaer allerede af 20 mindre Stierner, som betegne de mindre Statslemmer, hvilke ere inderlig forbundne med hinanden til et Heelt. At vore Efterkommere maatte i dets trofaste Forbunds Stierne see hundrede saadanne Stierner at formeere hiins lysfulde Glands. Vi forlade Forbundstaten med de skiønneste Forhaabninger og Fremtiden. Præsidenten har skildret og Landets blomstrende Tilstand, og hvorledes Kulturen overalt har tiltaget kiendelig; vore Financers udmærket gunstige Forfatning, Handelens og Skibsfartens, Jndustriens og Agerdyrkningens stedse voxende Udvidelse, Folkemængdens glæderige Til vært paa vor af Naturen saa velsignede Jordbund, og endelig hvorledes alle nyttige offentlige Jndretninger trives, som for det meeste ere bragte tilveie ved vore Borgeres livfulde og virksomme Patriotismus. Dette Malerie, som blot er udkastet med faae Træk, er ikke overdrevent; af hvilken Stolthed maae vi derfore ikke blive opfyldte, naar vi kunne rose os af: at der gives ikke noget Land paa den heele Jord, hvor der er gjort saa store Fremskridt som hos os, Efter Præsidentens utvetydige Forsikkring have vi ingen Grund til at tage nogen Frygt med os til vor Hiem for at den almindelige Fred, som tilbringer os saamange Rigdomme og saamange flittige Mennesker fra Europa, skal blive forstyrret. Saa vende vi da tilbage til Norden, Syden og Vesten, for om det er mueligt, endnu mere overalt at befæste den broderlige Enighed, som den fælleds høieste Jnteresse paalægger os, og som finder Sted imellem alle Forbundets Stater. Den er vor hellige Alliance, og den eneste som lover os Held. J December ville vi paa nye vende tilbage til disse hæderlige Pladser for at høre hvad Præsidenten, som vor Regierings første Organ har at berette os om det mærkelige, som til den Tid har tildraget sig i vor Fødeland. – Det mærke ligste som Præsidenten kunde have at indberette vilde blive Floridas Aftrædelse til Friestaterne, dersom Spanien vil beqvemme sig dertil; man mener det i England, da mange Spanske Store besidde vidtløftte Jordeiendomme i Florida, og derfore hellere ønske at Landet bliver solgt til Friestaterne, og at de derved faae Part i Kiøbesummen end at det engang ved en Erobring skulde komme i hiines Magt. Den Nordamerikanske General Jackson er allerede trængt ind i Florida, han indtog og ødelagte Siminoternes Sted Missiskaukiden 23de Marts, hvorpaa ogsaa den Spanske Stad St. Marks i Florida overgav sig, den Spanske Garnison blev gjort til Fanger paa sit Æresord og afsendt til Pensacola. Han marscherde derpaa til Swaney, hvor 2000 Jndianer havde forsamlet sig. Man forventede et afgiørende Slag. Jackson har faaet Forstærkning fra Tennesse, og hans Styrke beløber sig til 5000 Mand. Siminoternes Prophet Francis blev lokket ombord paa et amerikansk Skib under Paaskud at det var et Engelsk, og der hængt.